**IKIMOKYKLINIO IR (AR) PRIEŠMOKYKLINIO UGDYMO PROGRAMAS VYKDANČIOS MOKYKLOS VEIKLOS KOKYBĖS ĮSIVERTINIMO ATASKAITA**

**Mokyklos pavadinimas:** Šiaulių lopšelis-darželis „Trys nykštukai“

**Mokyklos adresas:** Tilžės g.41, Šiauliai

**Įsivertinimo pobūdis: (visuminis, teminis):** visuminis

**Įsivertinimo mokykloje data (pradžia – pabaiga):** 2023m. gruodžio mėn. Apklausoje dalyvavo 70 ugdytinių tėvų (globėjų), 22 darbuotojai.

**Veiklos kokybės įsivertinimo darbo grupė: mokytoja** V.Ženkuvienė, mokytoja K.Lazdauskienė, mokytoja M.Lavaraitė, direktorės pavaduotoja ugdymui E.Galkauskienė.

**Veiklos kokybės įsivertinimui pasirinkti instrumentai:** anketinė apklausa (www.apklausa.lt)

 **Mokyklos veiklos kokybė buvo įsivertinama šiose srityse:**

|  |  |  |
| --- | --- | --- |
| **ĮSIVERTINIMO SRITIS** | **veiklos sritys** |  |
| 1. Vaiko gerovė | Stipriosios veiklos sritys | *Vaikų tarpusavio sąveika* (tėvai yra supažindinti su grupės taisyklėmis).*Lygios galimybės visiems vaikams ugdytis ir tobulėti* (mokytojas stebi vaikų fizinę ir psichikos sveikatą, atpažįsta netinkamo elgesio su vaiku ar vaiko nepriežiūros požymius, turinčius poveikio vaiko sveikatai, ir apie tai informuoja vaiko gerovės komisiją). |
| Silpnosios veiklos sritys | *Vaikų psichologinis ir fizinis saugumas* (mano vaikas gerai sutaria su grupės vaikais).*Lygios galimybės visiems vaikams ugdytis ir tobulėti* (ugdymo(si) aplinka ir veikla pritaikyta skirtingų ugdymosi poreikių vaikams); |
| Tobulinti veiklos aspektai | *Vaikų psichologinis ir fizinis saugumas.*Psichologinis saugumas - planuojama tęsti socialinio-emocinio intelekto ugdymo programas „Zipio draugai“ ir „Kimochi“, socialinės pedagogės projektus su lopšelio ir trimečių vaikų grupėmis. Socialinė pedagogė gilinasi į programą „Antras žingsnis“.Fizinis saugumas – planuojama atnaujinti lauko bei koridorių dangas. |
| 2. Ugdymas(is) | Stipriosios veiklos sritys | *Spontaniška vaiko inicijuota veikla* (vaikai kreipiasi į suaugusįjį pagalbos, kai patys nepajėgia susidoroti su kilusiais sunkumais). |
| Silpnosios veiklos sritys | *Patirtinė vaiko veikla* (vaikai naudoja įvairius patirties kaupimo būdus (stebėjimą, bandymą, klausinėjimą), skatinančius juos tyrinėti, eksperimentuoti, savarankiškai domėtis ir būti kūrybingiems). |
| Tobulinti veiklos aspektai | *Patirtinė vaiko veikla* - planuojama tęsti steam veiklas, projektus, ugdymą už įstaigos ribų. Atnaujinant ugdymo turinį, daugiau dėmesio skirti patirtinėms veikloms. |
| 3. Ugdymo(si) aplinka | Stipriosios veiklos sritys | *Fizinė aplinka* (vaikų darbai eksponuojami grupės/mokyklos aplinkoje).*Pažintinė veikla* (vaikai naudoja jų amžiui tinkamas skirtingos paskirties priemones, informacines ir komunikacines technologijas). |
| Silpnosios veiklos sritys | *Pažintinė aplinka* (ugdymosi erdvių kūrimas ar modifikavimas aptariamas kartu su tėvais).*Pažintinė aplinka* ( mano vaikas mokykloje skatinamas domėtis savo šeimos istorija, tradicijomis).*Pažintinė veikla* (siekdamas praturtinti vaikų ugdymąsi ir skatindamas jų socializaciją, mokytojas naudoja už mokyklos sienų esančius bendruomenės išteklius ir į grupę kviečiasi bendruomenės narius). |
| Tobulinti veiklos aspektai | *Pažintinė aplinka* –planuojama bendruomenei įrengti „Idėjų banką“, kad būtų galimybė laisvai teikti idėjas. Dažniau tartis su ugdytinių tėvais bei darbuotojais apie ugdymosi erdvių atnaujinimą. |
| 4. Ugdymo strategijos | Stipriosios veiklos sritys | *Ugdymo strategijos, skatinančios vaiko mokymosi procesą* (mokytojas vertina vaikų įsitraukimo į ugdymosi procesą lygį ir prireikus tinkamai pritaiko veiklas, siekdamas, kad visi vaikai aktyviai dalyvautų ugdymosi procese ir pasiektų pažangą). |
| Silpnosios veiklos sritys | *Ugdymo strategijos, palaikančios žaidimą, kaip pagrindinę vaiko veiklą* (mokytojas palaiko žaidimų įvairovę grupėje (pagal amžių, pomėgius, situaciją). |
| Tobulinti veiklos aspektai | *Ugdymo strategijos, palaikančios žaidimą, kaip pagrindinę vaiko veiklą. –* pedagogai gilinsis į projektą „Inovacijos vaikų darželyje“, kuriame gausu ugdymo formų, žaidimų pritaikytų pagal vaikų amžių, pomėgius, situaciją. |
| 5. Pasiekimų vertinimas ir ugdymo planavimas | Stipriosios veiklos sritys | *Pasiekimų vertinimas* (mokytojas sistemingai stebi ir fiksuoja vaikų pasiekimus, dokumentuoja vaikų daromą pažangą; viešai nelygina vaikų pasiekimų tarpusavyje). |
|  | Silpnosios veiklos sritys | *Ugdymo planavimas* (mokytojas su tėvais aptaria vaiko amžiaus tarpsniui realius lūkesčius, atsižvelgdamas į individualias vaiko galias ir skirtingą ugdymosi patirtį ir kartu sutaria dėl trumpalaikių ir ilgalaikių individualių ugdymosi tikslų). |
| Tobulinti veiklos aspektai | *Ugdymo planavimas* – skatinsime tėvus (globėjus) aktyviau dalyvauti individualiuose pokalbiuose ne tik su pagalbos vaikui specialistais, bet ir su grupės pedagogais. Susirinkimuose plačiau aptarsime vaikų amžiaus tarpsnių raidą, numatysime tikslus ir kt. Tęsime tėvų švietimą apie vaikų raidos ypatumus. |
| 6. Bendradarbiavimas su vaikų šeimomis | Stipriosios veiklos sritys | *Partnerystė su šeima* (bendraudamas su mokytoju suteikiu informacijos apie savo vaiko stiprybes ir pomėgius). |
| Silpnosios veiklos sritys | *Partnerystė su šeima* (informacija apie vaiko pasiekimus ir pažangą suteikiama vadovaujantis konfidencialumo principu). *Šeimos kultūros pažinimas* (mokytojas kviečia tėvus į grupę vesti ugdomąjį renginį). |
| Tobulinti veiklos aspektai | *Partnerystė su šeima* – planuojamas darbuotojų susirinkimas susitarimams apie konfidencialumą, pareigas ir atsakomybes; seminaras darbuotojams šia tematika. |
| 7. Besimokančios organizacijos kultūra | Stipriosios veiklos sritys | *Mokyklos veiklos vadyba* (mokykla yra kūrybinga, taiko švietimo naujoves, dalyvauja įvairaus lygio projektuose; *Mokyklos veiklos vadyba* (mokykla atvira pokyčiams, dalyvauja švietimo kokybės gerinimo projektuose). |
| Silpnosios veiklos sritys | *Mokyklos veiklos vadyba* (mokykloje įgyvendinamos vaikams ir tėvams skirtos priemonės vaikų adaptacijos laikotarpiu/perėjimui į pradinį ugdymą palengvinti); *Mokyklos savivalda* (tobulinant mokyklą atsižvelgiama į tėvų ir vyresnių vaikų nuomonę). |
| Tobulinti veiklos aspektai | *Mokyklos veiklos vadyba* - planuojama tęsti projektą „Būsimų ugdytinių mokyklėlė“, daugiau dėmesio skirti tėvų švietimui apie vaikų adaptaciją, pedagogams planuojama paskaita žinių atnaujinimui. Bendradarbiaujant su mokyklomis organizuoti būsimų pirmokų susipažinimą su mokyklos aplinkomis, sistema. |